Nr. L 333/4 De Europæiske Fællesskabers Tidende 21. 12. 96 RÅDETS FORORDNING (EF) Nr. 2444/96 af 17. december 1996 om ændring af forordning (EØF) nr. 2075/92 om den fælles markedsordning for råtobak RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 42 og 43, under henvisning til forslag fra Kommissionen ()), under henvisning til udtalelse fra Europa-Parlamentet (?, og ud fra følgende betragtning: Ifølge artikel 3, stk. 2, i forordning (EØF) nr. 2075/92 (?) ydes der et tillægsbeløb for flue cured og dark air cured tobak, der er dyrket i Belgien, Tyskland og Frankrig; produktionsbetingelserne for denne tobak i Østrig ligner produktionsbetingelserne i Tyskland; der bør derfor ydes Østrig det samme tillægsbeløb som Tyskland; forordning (EØF) nr. 2075/92 bør derfor ændres — UDSTEDT FØLGENDE FORORDNING: Artikel 1 I artikel 3, stk. 2, i forordning (EØF) nr. 2075/92 tilføjes følgende punktum: »Det samme tillægsbeløb som det, der ydes for tobak dyrket i Tyskland, ydes for tobak, der dyrkes i Østrig fra 1996-høsten.« Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. . Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 17. december 1996. () EFT nr. C 343 af 15. 11. 1996, s. 9. 6) Udtalelse afgivet den 13. december 1996 (endnu ikke offent- liggjort i Tidende). () EFT nr. L 215 af 30. 7. 1992, s. 70. Forordningen er senest ændret ved forordning (EF) nr. 415/96 (EFT nr. L 59 af 8. 3. 1996, s. 3). På Rådets vegne I. YATES Formand